ARA: Bormla r-rebbieħa tar-Regatta
Bormla rebħu r-regatta ta' Jum il-Vittorja għad-19-il darba fl-istorja tagħhom hekk kif is-Sibt waranofsinhar fil-Port il-Kbir rebħu l-għaxar tiġrijiet kollha. Dan ifisser li Bormla rebħu ż-żewg kategoriji, jiġifieri kemm l-'A', dik tal-'open' u anke l-'B'. Fiż-żewġ kategoriji, Bormla ġabu punti massimi, dak ta' 88 punt. Din ir-rebħa kienet waħda storika hekk kif Bormla saru l-ewwel klabb li rebħu l-għaxar tiġrijiet kollha. Dan ir-rekord intlaħaq 50 sena wara li l-Bormlizi rebħu l-ewwel regatta ta' Jum il-Vittorja, fl-1968.